อำเภอกุดบาก

กุดบาก เป็นอำเภอในจังหวัดสกลนคร เดิมเป็นพื้นที่ของอำเภอเมืองสกลนคร

 ที่ตั้งและอาณาเขต 
อำเภอกุดบากตั้งอยู่ทางทิศใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้

 ทิศเหนือ ติดต่อกับอำเภอนิคมน้ำอูนและอำเภอพรรณานิคม
 ทิศตะวันออก ติดต่อกับอำเภอเมืองสกลนคร
 ทิศใต้ ติดต่อกับอำเภอภูพาน และอำเภอคำม่วง (จังหวัดกาฬสินธุ์)
 ทิศตะวันตก ติดต่อกับอำเภอวังสามหมอ (จังหวัดอุดรธานี)

 ประวัติ 
กุดบาก เป็นตำบลของอำเภอเมืองสกลนคร ต่อมานายเที่ยง เฉลิมช่วง ผู้ว่าราชการจังหวัดสกลนคร ได้พิจารณาพื้นที่ตำบลโคกภู ตำบลกุดบาก ตำบลนาม่อง มีพื้นที่รวม 894.5 ตารางกิโลเมตร พื้นที่ส่วนใหญ่เป็นภูเขาสลับที่ราบสูง มีระยะทางไกลจากอำเภอต้นสังกัดมากถึง 43 กิโลเมตร จึงเสนอตั้งกิ่งอำเภอขึ้น โดยวันที่ 28 มกราคม พ.ศ. 2507 จะรวม 3 ตำบลเป็น กิ่งอำเภอกุดบาก วันที่ 4 กุมภาพันธ์ พ.ศ. 2507 เริ่มเปิดใช้ที่ว่าการวันที่ 1 กุมภาพันธ์ ต่อมามีพระราชกฤษฎีกายกฐานะขึ้นเป็น อำเภอกุดบาก วันที่ 14 พฤศจิกายน พ.ศ. 2510 ในวันที่ 2 พฤศจิกายน พ.ศ. 2510 

เมื่อพื้นที่มีการพัฒนาด้านหมู่บ้านและประชากรมากขึ้น มีการแยกการปกครองเพิ่ม 3 ตำบล โดยแยกพื้นที่ตำบลโคกภู จัดตั้งเป็นตำบลสร้างค้อ วันที่ 21 สิงหาคม พ.ศ. 2516 ต่อมาพื้นที่หมู่ 7 บ้านกุดน้ำใส ของตำบลนาใน อำเภอพรรณานิคม ได้แจ้งว่าติดต่อราชการกับอำเภอกุดบาก สะดวกกว่าไปติดต่อกับอำเภอต้นสังกัด ทางราชการจึงโอนหมู่บ้านขึ้นตำบลนาม่อง วันที่ 27 ตุลาคม พ.ศ. 2523 รวมทั้งแยกพื้นที่ตำบลกุดบาก จัดตั้งเป็นตำบลกุดไห วันที่ 31 สิงหาคม พ.ศ. 2525 แยกพื้นที่ตำบลโคกภู ตำบลสร้างค้อ จัดตั้งเป็นตำบลหลุบเลา วันที่ 8 ตุลาคม พ.ศ. 2534 ก่อนที่ปี พ.ศ. 2537 จะแยกตำบลโคกภู ตำบลหลุบเลา ตำบลสร้างค้อ ออกไปตั้งเป็นกิ่งอำเภอภูพาน วันที่ 26 พฤษภาคม พ.ศ. 2537 วันที่ 26 กันยายน พ.ศ. 2540

 การแบ่งเขตการปกครอง 
 การปกครองส่วนภูมิภาค 
อำเภอกุดบากแบ่งพื้นที่การปกครองออกเป็น 3 ตำบล 40 หมู่บ้าน ได้แก่
1.กุดบาก (Kut Bak)10 หมู่บ้าน2.นาม่อง (Na Mong)19 หมู่บ้าน3.กุดไห (Kut Hai)11 หมู่บ้าน

 การปกครองส่วนท้องถิ่น 
ท้องที่อำเภอกุดบากประกอบด้วยองค์กรปกครองส่วนท้องถิ่น 4 แห่ง ได้แก่
 เทศบาลตำบลกุดบาก ครอบคลุมพื้นที่บางส่วนของตำบลกุดบาก
 เทศบาลตำบลกุดแฮด ครอบคลุมพื้นที่ตำบลกุดบาก (นอกเขตเทศบาลตำบลกุดบาก)
 เทศบาลตำบลกุดไห ครอบคลุมพื้นที่ตำบลกุดไหทั้งตำบล
 เทศบาลตำบลนาม่อง ครอบคลุมพื้นที่ตำบลนาม่องทั้งตำบล

 อ้างอิง 


กุดบาก